《湖上晚归》
清代·奚冈

晚来湖上景，浑似雨中看。云气沈山黑，烟痕带水宽。

磬清知寺近，镫远到城难。荡漾凭舟子，孤吟吾自安。

作者简介：（1746—1803）浙江钱塘人，字纯章，号铁生，别号有蒙道士、蒙泉外史、蝶野子、鹤渚生、散木居士。不应科举，寄情诗画。山水花石，逸韵超隽。曾游日本，名噪海外。乾隆时，征孝廉方正，辞不就。有《冬花庵烬余稿》。